**Veronica «Randy» Crawford** (født 18. februar 1952 i Macon i Georgia i USA) er en amerikansk jazz-, soul- og R&B-sangerinne, som er kjent for 1980-talls-hittene «One Day I'll Fly Away» og «Almaz», som begge er ballader, men hun har også sunget en lang rekke mere «*up-beat*» sanger.

Hun brukte den norske gruppen Lava som backingband under en Skandinavia-turné i 1980-årene.

Liv og virke
------------

### Bakgrunn

Randy Crawford ble født som Veronica Crawford i Macon i Georgia, og ble oppdaget som talent da hun sang i kirkekoret. Allerede som undom ble hun tatt med av sin far på turneer i USA og til Europa.

### Karriere

Hennes karriere begynte med en rekke klubbengasjementer omkring 1970. Da hun snart kom til å synge med kjente navn som George Benson og Cannonball Adderley i New York City, ble det fart i karrieren. Opp gjennom 1970-årene ble det derutover til opptredener med musikere som Al Jarreau, Johnny Bristol og Quincy Jones, som befant seg innenfor jazzen eller i grenselandet mellom jazz og R&B. Hun fikk utgitt sitt første album, *Everything Must Change*, i 1976, men det ble samarbeidet med jazzgruppen The Crusaders som gav henne et gjennombrudd. Hun medvirket på deres album *Street Life*, og det funkpregede tittelnummeret med Crawford i den vokale forgrunnen ble en stor hit i en rekke land.[]

Det ble begynnelsen på hennes glansperiode, og det etterfølgende album *Now We May Begin* inkluderte «One Day I'll Fly Away», som nådde helt til topps flere steder i Europa. Etterfølgende album som *Secret Combination*, *Wind Song*, *Abstract Emotions* og *Rich and Poor* ble likeledes store suksesser for Crawford. Hun ble blant annet kjent for fine fortolkninger av standardnumre som «Rainy Night in Georgia» og John Lennon-sanger som «Give Peace a Chance» og «Imagine». Også balladen «Almaz» ble en stor hit for henne.

I 1990-årene vendte hun fra det mere pop-pregede repertoar tilbake til sine jazz- og soulrøtter med albumet *Naked and True*. På 2000-tallet har hun blant annet spilt sammen med Joe Sample fra det opprinnelige The Crusaders.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   *Montreux Jazz Festival Database*, Wikidata Q99181182
3. ↑   *Montreux Jazz Festival Database*, Montreux Jazz Festival konsert ID 625, Wikidata Q99181182
4. ↑  Vinger, Audun (5. februar 2016). «Still cruisin'». *Dagens Næringsliv*. s. 50.

Eksterne lenker
---------------

* (en) Randy Crawford på Internet Movie Database Rediger på Wikidata

* (en) Randy Crawford hos Rotten Tomatoes Rediger på Wikidata

* (en) Randy Crawford hos The Movie Database Rediger på Wikidata
* (en) Randy Crawford på Discogs Rediger på Wikidata

* (en) Randy Crawford på MusicBrainz Rediger på Wikidata

* (en) Randy Crawford på SoundCloud Rediger på Wikidata

* (en) Randy Crawford på Spotify Rediger på Wikidata

* (en) Randy Crawford på Songkick Rediger på Wikidata

* (en) Randy Crawford på Last.fm Rediger på Wikidata

* (en) Randy Crawford på Genius — sangtekster Rediger på Wikidata

* (en) Randy Crawford på AllMusic Rediger på Wikidata
* Randy Crawford på Facebook Rediger på Wikidata

* Randy Crawford på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** BBC Things **·** Munzinger **·** MusicBrainz **·** Discogs **·** AllMusic
 |